Isit eget bløde ringhjørne står superkoen Ninka. Ubesejret til dyrskuer i mere end 12 år. Kort sagt den perfekte ko. Faktisk så perfekt at generne nu eksporteres til blonderacens hjemland Frankrig. - At sælge embryor fra blonderacen svarer til at sælge kænguruer til Australien, siger Erik Poulsen, Kvægavler, Gydegaard, Arden. Den mest anerkendte blondeavler i Frankrig ville faktisk have haft hele koen, men her satte familien Poulsen hælene i. - Mine børn har trukket rundt med den ko i 12 år, så den er lige så stor en del af familien, som konen, siger Erik Poulsen. Det er tyren her og dens brødre, som har fået franskmændene til at indse, at de bedste gener skal hentes i Arden. - Man bliver rigtigt stolt over, at det man har hygget sig med som hobby de sidste 20 år bliver værdsat, siger Erik Poulsen. Den 15-årige Ninka begynder at mærke alderen trykke. Gigten plager, så mere end to år har den næppe tilbage, men den får lige lov til at levere en omgang æg mere til Frankrig. - Dyrskuer er det slut med, men den har også gået mannequin i 12 år, siger Erik Poulsen.

Opsummering:
For første gang nogensinde importerer franksmændene æg fra danske køer til deres egen blonderace. Koen bag gennembruddet bor i Arden.